Nowhere Man (სიმღერა)

Nowhere Man — ინგლისური როკ-ჯგუფ The Beatles-ის სიმღერა. იგი შეტანილია ალბომში Rubber Soul,  რომელიც გამოვიდა 1965 წელს. სიმღერის ავტორები არიან ლენონი/მაკ-კარტნი.

სიმღერა ჩაიწერა 1965 წლის 21 და 22 ოქტომბერს. ეს არის ჯგუფის ერთ-ერთი პირველი სიმღერა, რომელიც თემატურად რომანტიკასა თუ სიყვარულს არ ეხება და აღინიშნება ლენონის ფილოსოფიური სტილის ლირიკით.  1966 წლის 21 თებერვალს სიმღერა ბრიტანეთის ფარგლების გარეთ სინგლზე გამოიცა და ავსტრალიისა და კანადის ჩარტებში #1 ადგილი დაიკავა. ბილბორდის 100-ეულში იგი #3 პოზიციაზე მოხვდა.

სიმღერაში ლენონი, მაკ-კარტნი და ჯორჯ ჰარისონი მღერიან სამხმიანი ჰარმონიით. სიმღერა აგრეთვე ჟღერს ფილმში „ყვითელი წყალქვეშა ნავი“, სადაც ჯგუფის წევრები ამ სიმღერას უმღერიან ჯერემი ჰილარი ბუბს, „ადამიანს არსაიდან“ შეხვდებიან.

ინტერპრეტაცია

ჯონ ლენონი ამტკიცებდა, რომ სიმღერა საკუთარი თავის შესახებ დაწერ. მან იგი დაწერა 5 საათიანი ფიქრის შემდეგ, ვინაიდან სურდა Rubber Soul-ისათვის კიდევ ერთი სიმღერის შექმნა. ჟურნალ Playboy-სთან ინტერვიუში მან განაცხადა:

„იმ დილით შინაარსიანი და კარგი სიმღერის წერაში 5 საათი გავატარე და საბოლოოდ შევეშვი და წამოვწექი. მხოლოდ მაშინ მოვიფიქრე „Nowhere Man“, სიტყვები და მუსიკა, როდესაც დავწექი.“Playboy, September 1980.

პოლ მაკ-კარტნი:

„გათენდა და მთელი ღამის შემდეგ აი ეს იყო ჯონი. მე ვფიქრობ, იმ მომენტში, მას უბრალოდ აინტერესებდა...რა მიმართულებით წავიდოდა და, სიმართლეს ვიტყვი, მეც ასე ვიყავი. მასზე ღელვა დავიწყე“.Playboy, December 1984.

პერსონალი
ჯონ ლენონი – ორმაგი ვოკალი, რიტმული გიტარა, წამყვანი გიტარა (სტროფებში)
პოლ მაკ-კარტნი – ბას-გიტარა, ბეკ-ვოკალი  
ჯორჯ ჰარისონი – წამყვანი გიტარა (სოლო), ჰარმონიული ვოკალი  
რინგო სტარი – დასარტყმელი საკრავები

წყაროები
ტერნერი, სტივ. A Hard Day's Write: The Stories Behind Every Beatles' Song, Harper, ნიუ-იორკი: 1994, ISBN 0-06-095065-X




რესურსები ინტერნეტში
 The Beatles Bible - ინფორმაცია ჩანაწერებზე

 სქოლიო 

კატეგორია:The Beatles-ის სიმღერები
კატეგორია:1965 წლის სიმღერები
კატეგორია:Parlophone-ის სინგლები
კატეგორია:The Carpenters-ის სიმღერები
კატეგორია:1966 წლის სინგლები